ΚΑΝΟΝΙΣΜΟΣ (ΕΟΚ) αριθ. 3150/91 ΤΗΣ ΕΠΙΤΡΟΠΗΣ της 29ης Οκτωβρίου 1991 για τον καθορισμό των κατωφλίων για τα πορτοκάλια, τα μανταρίνια, τα satsumas και τις κλημεντίνες για την περίοδο 1991/92
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (2), και ιδίως το άρθρο 16α παράγραφος 5 και το άρθρο 16β παράγραφος 4,
τον κανονισμό (ΕΟΚ) αριθ. 2240/88 του Συμβουλίου της 19ης Ιουλίου 1988 για τον καθορισμό, όσον αφορά τα ροδάκινα, τα λεμόνια και τα πορτοκάλια των κανόνων εφαρμογής του άρθρου 16β του κανονισμού (ΕΟΚ) αριθ. 1035/72 περί κοινής οργανώσεως αγοράς στον τομέα των οπωροκηπευτικών (3), όπως τροποποιήθηκε τελευταία από τον κανονισμό (ΕΟΚ) αριθ. 1623/91, και ιδίως το άρθρο 1 παράγραφος 3,
Εκτιμώντας:
ότι, σε εφαρμογή του άρθρου 1 παράγραφος 1 του κανονισμού (ΕΟΚ) αριθ. 2240/88, το κατώφλιο παρεμβάσεως των πορτοκαλιών ισούται, από την περίοδο 1991/92, με το 10 % του μέσου όρου της παραγωγής, που προορίζεται για την κατανάλωση ως έχει, των πέντε τελευταίων περιόδων για τις οποίες υπάρχουν διαθέσιμα στοιχεία- ότι εντούτοις, σε εφαρμογή του άρθρου 2 του κανονισμού (ΕΟΚ) αριθ. 1123/89 του Συμβουλίου της 27ης Απριλίου 1989 για την τροποποίηση του κανονισμού (ΕΟΚ) αριθ. 2601/69 όσον αφορά το καθεστώς ενισχύσεων στη μεταποίηση και για τροποποίηση των κανόνων εφαρμογής των κατωφλίων παρεμβάσεως για ορισμένα εσπεριδοειδή (4), το κατώφλι των πορτοκαλιών το οποίο υπολογίζεται με τον τρόπο αυτό πρέπει να αυξηθεί κατά ποσότητα ίση με το μέσο όρο των ποσοτήτων των πορτοκαλιών για τις οποίες πληρώθηκε χρηματική αντιστάθμιση κατά τη διάρκεια των περιόδων 1984/85 έως 1988/89 συμπεριλαμβανομένης, σε εφαρμογή του προαναφερθέντος κανονισμού (ΕΟΚ) αριθ. 2601/69-
ότι σε εφαρμογή του άρθρου 16α παράγραφος 2 του κανονισμού (ΕΟΚ) αριθ. 1035/72, τα κατώφλια παρεμβάσεως για τα μανταρίνια, τα satsumas και τις κλημεντίνες ισούνται, από την περίοδο 1991/92, με το 10 % του μέσου όρου της παραγωγής, που προορίζεται για την κατανάλωση ως έχει, των πέντε τελευταίων περιόδων για τις οποίες υπάρχουν διαθέσιμα στοιχεία- ότι, εντούτοις, σε εφαρμογή του άρθρου 3 του προαναφερθέντος κανονισμού (ΕΟΚ) αριθ. 1123/89, οι ποσόστητες των μανταρινιών, των satsumas και των κλημεντινών που παραδίδονται στη μεταποίηση στα πλαίσια του κανονισμού (ΕΟΚ) αριθ. 2601/69 του Συμβουλίου της 18ης Δεκεμβρίου 1969 για την πρόβλεψη ειδικών μέτρων υπέρ της προσφυγής στη μεταποίηση για τα μανταρίνια, τα satsumas τις κλημεντίνες και τα πορτοκάλια (5), όπως τροποποιήθηκε τελευταία από τον κανονισμό (ΕΟΚ) αριθ. 1123/89, εξομοιούνται με παραγωγή που προορίζεται για την κατανάλωση ως έχει για τον καθορισμό των κατωφλίων παρεμβάσεως των προϊόντων αυτών-
ότι, σε εφαρμογή του άρθρου 18β παράγραφος 2 του κανονισμού (ΕΟΚ) αριθ. 1035/72, η παραγωγή που συγκομίζεται στο έδαφος της πρώην Λαοκρατικής Δημοκρατίας της Γερμανίας έως το τέλος της περιόδου 1991/92 δεν λαμβάνεται υπόψη για τον καθορισμό των κατωφλίων παρεμβάσεως-
ότι πρέπει να καθοριστούν τα κατώφλια παρεμβάσεως των εν λόγω προϊόντων για την περίοδο 1991/92, σε εφαρμογή των προαναφερθεισών διατάξεων-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα κατώφλια παρεμβάσεως των πορτοκαλιών, των μανταρινιών, των satsumas και των κλημεντινών για την περίοδο 1991/92 καθορίζονται ως εξής:
- πορτοκάλια: 1 181 800 τόνοι,
- μανταρίνια: 35 800 τόνοι,
- satsumas: 34 500 τόνοι,
- κλημεντίνες: 113 900 τόνοι
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Οκτωβρίου 1991.